Abordaxe -revista anarquista-: A Anarquía é Inevitable x Grupos Anarquistas Coordinados\nA Anarquía é Inevitable x Grupos Anarquistas Coordinados\nColamos (traducida) esta reflexión que recollimos de AlasBarricadas:\nA Anarquía é inevitable\nEn novembro de 2013 cinco compañeiros/ás anarquistas son detidos/ás en Barcelona acusados/ás do ataque á basílica do Pilar de Zaragoza e de pertenza a organización terrorista. Esta organización sería, segundo a prensa e o xuíz instrutor do caso, o "Comando Insurreccional Mateo Morral, pertencente aos Grupos Anarquistas Coordinados, á súa vez rama española da FAI/FRI (Federación Anarquista Informal/Fronte Revolucionario Internacional)". Como é sabido, destas cinco compañeiras, dous (Mónica e Francisco) encóntranse actualmente en prisión, se ben todas teñen os mesmos cargos.\nA policía, a Audiencia Nacional, a prensa, o Estado... perden o tempo buscando "organizacións terroristas anarco-insurreccionalistas". Non serve de nada tratar de encontrar estruturas, coordinadoras, grupos ou federacións ás que golpear, xa que o verdadeiro problema para o sistema, e por se non o sabe nós llelo dicimos, non é estrutura ningunha senón as propias ideas anarquistas e as propias individualidades rebeldes.\nNon negamos a importancia de coordinarse, de coñecerse, de comunicarse, de tecer redes, formais ou informais. O que dicimos simple e claramente é que en cada individua existe a semente da rebeldía. Nas ideas anarquistas, e nas súas prácticas, existe o xerme que destruirá todo indicio de poder. Que mentres exista o Estado ou calquera tipo de autoridade haberá ideas anti-autoritarias e individuas anárquicas dispostas a rematar coa devandita autoridade.\nMentres fique un/unha só anarquista a loita continuará. Xa pode acusar o Estado a quen queira do que queira e sinalar ou intentar amedrentar ao noso movemento, ás nosas estruturas e ás nosas compañeiras, que de pouco lle vai servir. Hai xa tempo que o vén intentando facer. Especialmente pesado foi o Estado nesta tarefa no ano que recén rematou. Especialmente insistente a prensa co perigo anarquista, cos atentados, cos violentos antisistema que se infiltran nas manifestacións. O descontento está sementado. O xerme da rebeldía existe e nós, anarquistas, seguiremos difundindo as nosas ideas, as nosas formas de relacionarnos (nas que a autoridade non ten cabida), nosas prácticas e seguiremos buscando complicidades con todas aquelas oprimidas que queiran librarse das súas cadeas ou que simplemente intenten loitar contra o que as explota cada día.\nToda a nosa solidariedade con Francisco, Mónica e o resto de procesadas de Barcelona.\nToda a nosa solidariedade cos compañeiros anarquistas de Galiza detidos no mes de Xaneiro, acusadas de atacar unha sede da patronal.\nToda a nosa solidariedade coas compas detidas nas diversas manifestacións e revoltas ao longo e ancho do estado español e do resto do mundo.\nToda a nosa solidariedade cos nosos presos e con todas as encarceradas rebeldes que pelexan pola súa dignidade.\nRespecto e honra para o compañeiro Sebastián Oversluij, morto en Chile, e para todos/ás os/ás caídos/ás na loita contra a autoridade ao longo e ancho do globo, ao longo e ao largo da historia.\nSempre firmes, sempre anarquistas. Contra toda autoridade, como dixeron outras compañeiras antes ca nós, a anarquía é inevitable.


Do libro electrónico á lectura dixital – Brétemas\n17 de Xuño de 2009 en 9:42 p.m.\nParece que polo momento non é ouro todo o que reloce porque o código de Amazón para pouco serve aos máis dos implicados activamente no desenvolvemento do libro electrónico.\nO outro día falamos no meu blogue o Calidonia, Mario Regueira sobre o futuro do libro e sistemas literarios respondendo unha serie de preguntas. Fica convidado a unirte á conversa se che apetece.\n[…] ao seguimento do conflito da lingua, a nosa primeira preocupación (obsesión) deste ano. En xuño, «Do libro electrónico á lectura dixital», unha anotación recompilatoria das novidades sobre esta cuestión, o tema do ano da edición […]\nde mares, portos e portas » segunda lectura di:\n17 de Xuño de 2009 ás 9:56 p.m.\n[…] interesante cambio de perspectiva, para acomodar as cousas á realidade e non caer no esquecemento. Hoxe rematei o segundo libro no […]


Xa está publicado o novo Boletín do COLEF de Marzo 2019\n01/04/2019 Categoría: Actualidade\nNOVA CAMPAÑA DE COLEXIACIÓN\nPara captar novos colexiados/as e, ao mesmo tempo, contribuír a promocionar a 9ª edición do Día da Educación Física na Rúa, o COLEF Galicia ten en marcha unha campaña que establece a cota de alta de balde para os/as que se inscriban nesa data (25 de abril). Para o resto de datas ata o 15 de maio hai un desconto do 50% na cota. Os que xa son colexiados/as e animen a un novo membro -ata un máximo de catro- terán un 25% de desconto na cota anual.\n. A Fundación Universitaria Iberoamericana busca autores para a redacción de contidos docentes para programas de postgrao de Ciencias do Deporte. As materias son Programas e liñas de actuación para a AF e a saúde (PLAFS); Actividade física no ámbito laboral: novos mercados (AFAL) e Prescrición de exercicio físico na muller (PEFM). As solicitudes terán que se dirixir ao correo electrónico martin.barcala@uneatlantico.es indicando no asunto o nome do solicitante e o código das materias nas que está interesado.\n. Beone de Brión precisa un técnico/a deportivo. As persoas interesadas deben entrar naweb da empresa, na sección "Trabaja con nosotros" e cumprimentar o formulario cos seus datos, xunto co CV e seleccionando o centro Beone Brión.\n. Fisiotrainner Center busca un licenciado/a en Ciencias da Actividade Física e o Deporte para traballar por horas en horario de tarde e un sábado pola mañá cada 15 días. Posibilidade de aumento en función da demanda. +info.\nLXXXIX PLENO DO CONSEJO COLEF\nO Pleno do Consejo COLEF reuniuse este mes en Toledo para rendir homenaxe á Escola Central de Educación Física, que celebra o seu centenario e onde se formaron na primeira mitade do século XX moitos dos que puxeron en marcha a iniciativa colexial e onde se editou tamén por vez primeira a Revista Española de Educación Física y Deportes. Na reunión debatíronse os novos estatutos, o sistema de desenvolvemento profesional continuo e o código ético entre outros temas. Tamén se presentou o novo Campus de formación e se entregou o premio Consejo COLEF, que este ano foi para Francisco Seirul-lo, en recoñecemento á súa traxectoria profesional.+Info\nO COLEF COAS XORNADAS DE ANECAFYDE NO CAMPUS DE PONTEVEDRA\nO COLEF Galicia estivo o día 27 na Facultade de Ciencias da Educación e do Deporte do campus de Pontevedra cunha mesa informativa para difundir as vantaxes da precolexiación e a importancia de pertencer ao Colexio para defender a profesión. A iniciativa coincidiu cunhas xornadas organizadas por ANECAFYDE sobre o papel dos graduados en CCAFDE no ámbito da saúde. Nelas participaron como relatores seis colexiados/as: O COLEF Galicia estivo hai uns días na Facultade de Ciencias da Educación e do Deporte do campus de Pontevedra cunha mesa informativa para difundir as vantaxes da precolexiación e a importancia de pertencer ao Colexio para defender a profesión.\nCURSOS PARA TÉCNICOS DEPORTIVOS LOCAIS\nA SXD/Fundación Deporte Galego, en colaboración coa Escola Galega de Administración Pública, oferta dous cursos específicos para técnicos deportivos locais. O primeiro tratará sobre "Avaliación da condición física saudable" e terá lugar do 8 ao 11 de abril en Santiago. O segundo leva por título "Cara a un Concello activo e saudable" e desenvolverase do 7 ao 9 de maio, tamén en Santiago.\nDouscentos oitenta e seis centros e case 40.000 alumnos e alumnas están inscritos xa no Día da Educación Física na Rúa 2019, que se desenvolverá o vindeiro 25 de abril. É unha nova edición desta iniciativa pensada para poñer en valor o papel da Educación Física sacándoa aos espazos públicos e para demandar máis horas desta materia nos centros escolares. Polo momento hai 14 colexios e institutos galegos apuntados. Máis información neste enlace.